**Richard Michael Daley** (født 24. april 1942 i Chicago) er en amerikansk politiker som i perioden 1989 til 2011 var borgermester i Chicago. Han er sønn av den tidligere borgermesteren Richard J. Daley og vokste opp i den sørvestlige arbeiderklassebydelen Bridgeport i Chicago.

Han er doctor juris fra DePaul University i Chicago. Utover i 1970-årene satt Daley i delstatsforsamlingen i Illinois i Springfield og i perioden 1980 – 1989 var han statsadvokat i Cook County. I 1983 stilte han for første gang til valg som borgermester i Chicago for demokratene, men tapte dette valget. I 1989 ble han imidlertid valgt og han ble innsatt i embetet 24. april, dagen han fylte 47 år, og har siden sittet som borgermester. 24. april 2009 hadde han ha sittet borgermester i 20 år. 7. september 2010 annonserte Daley at han ikke ville ta gjenvalg i 2011.

I april 2005 ble han av *Time Magazine* utnevnt til den dyktigste av borgermestrene i de fem største byene i USA, samtidig som de påpekte hans «keiserlige» stil og makt. Daley er kjent for å ha rustet opp kollektivtilbudet, nettverket av sykkelstier, turismen, bygging av Millennium Park, styrket byen miljøtiltak og utviklet flere av byens nedslitte strøk. Han bemerket seg i arbeidet med å få Sommer-OL 2016 til Chicago, ref Chicagos søknad for OL 2016, noe han imidlertid ikke fikk gjennomslag for til slutt.

Han har blitt gjenvalgt med rundt 70 % av stemmene, blant annet ved valgene i 1999, 2003 og 2007.

Han har hele tiden vært motstander av Krigen i Irak og han er tilhenger av våpenkontroll. Han har innførte et de facto forbud mot håndvåpen i Chicago.

Kun få timer etter at Barack Obama annonserte sitt kandidatur for presidentembetet gikk Daley ut med sin støtte til ham.

Bildegalleri
------------

* Daley med hærsjefen George W. Casey jr. avlegger «Pledge of Allegiance» på Memorial Day 24. mai 2008, til minne soldater falt i stridDaley med hærsjefen George W. Casey jr. avlegger «Pledge of Allegiance» på Memorial Day 24. mai 2008, til minne soldater falt i strid
* Millennium Park, en av Daleys politiske resultaterMillennium Park, en av Daleys politiske resultater
* Daley har inkludert byene rundt Chicago til et samlet kollektivnett, her stasjonen i EvanstonDaley har inkludert byene rundt Chicago til et samlet kollektivnett, her stasjonen i Evanston

Referanser
----------

1. ↑   Encyclopædia Britannica Online, Encyclopædia Britannica Online-ID biography/Richard-M-Daley, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000026114, besøkt 9. oktober 2017[Hentet fra Wikidata]
3. ↑   Internet Speculative Fiction Database, ISFDB forfatter-ID 194953, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w63z640b, besøkt 9. oktober 2017[Hentet fra Wikidata]
5. ↑  Jeff Zeleny (7. september 2010): Chicago’s Mayor Daley: "I’ve Done My All". *The New York Times*.

Eksterne lenker
---------------

* Chicagos offisielle internettsider Arkivert 7. september 2008 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI **·** SUDOC **·** ULAN **·** Munzinger (iba)
 |